Системите за броене, в които не вярвам(писано на 31.12.2013 и все още актуално « Блогът на една добре възпитана буря
Системите за броене, в които не вярвам(писано на 31.12.2013 и все още актуално
Apr3 by bilyanagospodarska
Започнем ли да броим все ще се наложи да прекъснем някъде. Това с маите напълно го доказа. В тяхна чест да кажа, че те все пак са успели да изброят изненадващо далеч напред в представата си за света. След свършека на собствената си цивилизация. И никога не са имали претенции за пророчества. Просто календарът им бил такъв. Отдавна подозирам и все повече се убеждавам, че всичко в живота сами, без да ни се налага, сме го подчинили на аритметиката. На различните системи за броене. Това са човешките представи за системи и за броене. И като такива те са доста несъвършени.А всеки завършен лунен цикъл е по-съвършен от всеки човешки календар. Затова в навечерието НЕ на новия календар, а на новия жизнен цикъл, който идва за всекиго по различно време и по-различен начин, ви предлагам: майната им на новогодишните решения. Да вземем да си вървим по пътя без да ни се зловиди чуждия и ако не можем да обичаме всички, поне да не им пречим. Ако не ни гони див оптимизъм да се обърнем към здравословния скептицизъм. И да забравим броенето за малко. Уверявам ви, че има кой да брои и го прави несравнимо по-съвършено от нас.
← Те спряха навреме
Мобилизирам се срещу Фейсбук поезията на лични разноски част I →